‘ભરત અને નેનુ’ સોએ સો ટકા મહેશ બાબુના ચાર્મ પર ટકેલી છે. પાછો એ છે પણ એટલો હેન્ડસમ કે મોટા ભાગની ફ્રેમ્સમાં એ દેખાતો હોવા છતાં અને ફિલ્મ ચવાયેલા ટ્રેક પર જતી હોવા છતાં હળવી હળવી મજા આવ્યા કરે. મહેશ બાબુની હીરોગીરી સેલિબ્રેટ કરવા માટે જ એનો અર્બન લુક-રુરલ લુક, ડાન્સ, સાઉથની ફિલ્મોની ટ્રેડમાર્ક ફાઈટ્સ, રોમાન્સ, ઑડિયન્સ તાળીઓ પાડીને ગાંડી થઈ જાય એવા ડાયલોગ્સ બધું જ ધબધબાવીને નાખવામાં આવ્યું છે. અને એમાં જ ફિલ્મ ધીમે ધીમે ત્રાસ વર્તાવવાનું શરૂ કરી દે છે.